Statul vrea să treacă la digital. Anul în care ar urma să scăpăm de celebrul dosar cu șină.
Guvernul își propune să treacă la e-guvernare. Până la implementarea efectivă ar putea să mai treacă 2 sau chiar 3 ani. Și proiecte mai vechi, ca dosarul electronic al pacientului, ar putea fi reluate.
Știu că și tu te-ai săturat de dosarul cu șină. În 2021, Guvernul pare că înțelege cât de mare e puterea internetului și își propune să treacă la e-guvernare.Își propune. Asta înseamnă că azi abia analizează o propunere de politici publice pe subiect. Până la implementarea efectivă ar putea să mai treacă 2 sau chiar 3 ani.Deocamdată, România rămâne pe penultimul loc în Uniunea Europeană la capitolul digitalizare a statului, deși are cel mai rapid Internet. Dar, pe baza promisiunilor de acum, în 2024 ar urma să scăpăm de celebrul dosar cu șină. Statul începe să știe că e nevoie de două click-uri pentru a ne rezolva problemele.Și proiecte mai vechi, ca dosarul electronic al pacientului, ar putea fi reluate. Chiar dacă au înghițit deja zeci de milioane de euro, fără finalitate.Cloud-ul guvernamental, un proiect de 500 milioane euro, ar urma să fie pus la punct cu bani din PNRR.